Česká Lípa - mokřad v nivě Šporky

Česká Lípa - mokřad v nivě Šporky je novou (vyhlásená roku 2012) prírodnou pamiatkou, ktorá sa nachádza na severozápadnom okraji mesta Česká Lípa, v susedstve mestských štvrtí Sever a Lada. Zamokrené územie je územie európskeho významu, napájané severne tečúcim potokom Šporka, prítokom Ploučnice. 

 Popis lokality 
Chránená lokalita je na severozápadnom okraji mesta Česká Lípa, od ktorého ju oddeľuje násyp železničnej trate 080 z Českej Lípy do Nového Boru. Pri západnej strane mokrade je vedený po inej, už zrušenej trati Cyklistický chodník Varhany. Severnú stranu územia uzatvára potok Šporka. Najjednoduchší prístup je z cyklotrasy.

V geomorfologickom členení sa nachádza v Zákupskej pahorkatine, v okrsku Českolipská kotlina. Katastre zamokreného územia patria mestu Česká Lípa, Dolnej Libchave a Lade.

 Predmet ochrany 
Pamiatku s prideleným kódom 5728 vyhlásil Krajský úrad Libereckého kraja, je zverená do starostlivosti štátnej Agentúre pre ochranu prírody a krajiny (AOPK ČR). Väčšia časť lokality (v rozsahu 19 ha) je pod kódom 2854 registrovaná ako Európsky významná lokalita. Označenie PP na mieste chýba.

Chránená je mokraď, priľahlé vlhké lúky, z fauny sú chránené najmä kunka červenobruchá, modráčik bahniskový a modráčik krvavcový.

 Referencie 

 Iné projekty 

 Externé odkazy 
 Nariadenie Libereckého kraja 3/2012 o zriadení pamiatky
 Web MZP.cz 

 Zdroj 

Kategória:Chránené územia v okrese Česká Lípa
Kategória:Mokrade v Česku
Kategória:Povodie Šporky
Kategória:Zákupská pahorkatina
Kategória:Česká Lípa